SPRENDIMO „DĖL PRIENŲ KRAŠTO GARBĖS PILIEČIO VARDO SUTEIKIMO ALDONAI RUSECKAITEI“ PROJEKTO AIŠKINAMASIS RAŠTAS

Sprendimo projekto tikslas ir uždaviniai:

Suteikti Prienų krašto garbės piliečio vardą Aldonai Ruseckaitei.

Siūlomos teisinio reguliavimo nuostatos:

Šis sprendimo projektas parengtas vadovaujantis Lietuvos Respublikos vietos savivaldos įstatymo 15 straipsnio 2 dalies 29 punktu.

Laukiami rezultatai:

Aldonai Ruseckaitei bus suteiktas Prienų krašto garbės piliečio vardas.

Lėšų poreikis ir šaltiniai:

Prienų rajono savivaldybės biudžeto lėšų šiam sprendimui įgyvendinti nereikės.

Kiti sprendimui priimti reikalingi pagrindimai, skaičiavimai ar paaiškinimai:

Prienų Justino Marcinkevičiaus viešoji biblioteka pateikė pasiūlymą suteikti Prienų krašto garbės piliečio vardą rašytojai, muziejininkei, visuomenininkei, kraštietei Aldonai Ruseckaitei.

Aldona Ruseckaitė – Lietuvos rašytojų sąjungos valdybos narė, Kauno Trečiojo amžiaus universiteto Kūrybinės raiškos fakulteto dekanė, Lietuvos muziejų asociacijos Garbės narė, Marijos radijo laidų vedėja, buvusi Maironio lietuvių literatūros muziejaus direktorė.

Aldona Ruseckaitė yra daugelio knygų autorė: „Akmeninis obuolys“ (1997), „Vienišųjų vyninė“ (1998), „Angelų prieglauda“ (2000), „Laikinai amžinai“ (2002), „Sidabro sodai“ (2004), „Bėk, kiele, bėk“ (2006), „Tik labas sudie“ (2008), „Marios vandens“ (2010), „Šešėlis JMM. Maironio gyvenimo meniniai biografiniai etiudai“ (2012), „Kaip žaibas“ (2014), „Žemaitės paslaptis“ (2015), „Verčiau (ne)užmiršti“ (2015), „Lūžtančios formos“ (2017), „Padai pilni vinių“ (2019), „Debesiu“ (2019), „Per žarijas“ (2021), „EMMI. Vinco Mykolaičio-Putino gyvenimo moterys“ (2022).

Rašytojos talentas ir visuomeninė veikla yra įvertinti garbiais apdovanojimais, tarp kurių yra Didžiojo Lietuvos kunigaikščio Gedimino ordino 2-ojo laipsnio medalis (1997), ordino „Už nuopelnus Lietuvai“ Riterio kryžius (2010), LR kultūros ministerijos premija už muziejininkystės ir muziejų vertybių restauravimo darbus (2013), Gabrielės Petkevičaitės-Bitės atminimo medalis „Tarnaukite Lietuvai“ (2014), Įsimintiniausios Kauno menininkės titulas (2015), Vyriausybės kultūros ir meno premija (2016), Žemaitės literatūrinė premija už biografinį romaną „Žemaitės paslaptis“ (2016), Gvido Latako medalis rūpestingajai Poezijos pavasarių Maironio lietuvių literatūros muziejuje globėjai (Poezijos pavasaris 2019), Kauno miesto kultūros premija (2019), Prienų rajono savivaldybės apdovanojimas „Dėkingumas“ už Prienų vardo garsinimą (2020), literatūrinė Salomėjos Nėries premija už eilėraščių rinkinį „Debesiu“ (2020), XVII Juozo Keliuočio literatūrinė premija (2023), Prienų rajono savivaldybės įsteigta Vinco Mylolaičio-Putino literatūrinė premija už romaną „EMMI. Vinco Mykolaičio-Putino gyvenimo moterys“ (2023).

Aldona Ruseckaitė – poetė, prozininkė, aktyvi visuomenininkė, literatūrinių ir memorialinių muziejų regionuose steigimo iniciatorė, nuolatinė kraštiečių susiėjimų, sueigų, susitikimų su skaitytojais dalyvė, Prienų krašto istorijos ir kultūros vertybių puoselėtoja.

Prienų krašto garbės piliečio vardo suteikimo ir Prienų rajono savivaldybės apdovanojimo „Dėkingumas“ skyrimo darbo grupė, sudaryta Prienų rajono savivaldybės mero 2024 m. gegužės 15 d. potvarkiu Nr. P1-147 „Dėl darbo grupės sudarymo“, pritaria Prienų Justino Marcinkevičiaus viešosios bibliotekos protokoliniam sprendimui ir teikia Prienų rajono savivaldybės tarybai siūlymą suteikti Prienų krašto garbės piliečio vardą Aldonai Ruseckaitei – rašytojai, muziejininkei, visuomenininkei.

Lyginamasis variantas:

Nėra.

Skyriaus vedėjas	Rimantas Šiugždinis